శ్రీనగర్: జమ్మూ కశ్మీర్లోని కుల్గాంలో భద్రతా దళాలకు, ఉగ్రవాదులకు మధ్య భీకర కాల్పులు చోటుచేసుకున్నాయి. సోమవారం ఉదయం జరిగిన ఈ ఎన్కౌంటర్లో ఇద్దరు ఉగ్రవాదులను మట్టుబెట్టినట్టు స్థానిక పోలీసు అధికారి ఒకరు వెల్లడించారు. ఉగ్రవాదులు సంచరిస్తున్నట్టు సమాచారం అందుకున్న భద్రతా దళాలు ఆదివారం కుద్వానీ ప్రాంతంలో కార్డన్ సెర్చ్ నిర్వహించాయి. తనిఖీల సందర్భంగా తీవ్రవాదులు సైనికులపై కాల్పులకు దిగారు. అప్పటికే అప్రమత్తంగా ఉన్న సైనిక బలగాలు భీకరకాల్పులతో విరుచుకుపడ్డాయి. ఎదురుకాల్పుల్లో ఇద్దరు గుర్తుతెలియని ఉగ్రవాదులు మృతి చెందగా... మరో ఉగ్రవాదిని సజీవంగా పట్టుకున్నారు. కాగా ఆదివారం కుప్వారా జిల్లాలోని నియంత్రణ రేఖ (ఎల్వోసీ) వద్ద తీవ్రవాదులు పెట్టిన ల్యాండ్మైన్ పేలడంతో ముగ్గురు సైనికులు గాయపడ్డారు. ఎల్వోసీ వద్ద పెట్రోలింగ్ నిర్వహిస్తుండగా ఈ సంఘటన చోటుచేసుకుందనీ.. గాయపడిన సైనికులను ఆస్పత్రికి తరలించామని రక్షణశాఖ వర్గాలు వెల్లడించాయి.
srinagar: jammoo kashmeerloni kulgaamlo bhadrata dalaalaku, ugravaadulaku madhya bheekara kaalpulu chotuchesukunnayi. somavaram udayam jarigina ee encounterlo iddaru ugravaadulanu mattubettinattu sthaanika polisu adhikari okaru velladinchaaru. ugravaadulu sancharistunnattu samacharam andukunna bhadrata dalaalu aadivaaram kudwani praantamlo cardon serch nirvahinchaayi. tanikheela sandarbhamgaa teevravaadulu sainikulapai kaalpulaku digaaru. appatike apramattamgaa unna sainika balagaalu bheekarakaalpulato viruchukupaddaayi. edurukaalpullo iddaru gurtuteliyani ugravaadulu mruti chendagaa... maro ugravaadini sajeevamgaa pattukunnaru. kaga aadivaaram kupwara jillaalooni niyantrana rekha (elvosy) vadda teevravaadulu pettina landmine peladamtho mugguru sainikulu gayapaddaru. elvosy vadda petroling nirvahistundagaa ee sanghatana chotuchesukundani.. gaayapadina sainikulanu aaspatriki taralinchaamani rakshanasakha vargaalu velladinchaayi.